European League of Football

European League of Football on amerikkalaisen jalkapallon Euroopassa pelattava ammattilaissarja. Sarjan ensimmäinen kausi pelattiin vuonna 2021. Sarjassa pelaa 17 joukkuetta eri puolilta Eurooppaa.

ELF pelaa NFL-liigan säännöillä, mikä on Euroopassa poikkeuksellista. Eurooppalaiset sarjat ja kansainväliset ottelut pelataan yleensä college-säännöillä.

Historia
Euroopassa ei ole ollut monikansallista ammattilaissarjaa NFL Europan lopettamisen jälkeen, seurajoukkueiden monikansallisia turnauksia ja sarjoja kylläkin. European League of Football perustettiin vuonna 2020 ja liiga hankki vanhojen NFL Europa -joukkueiden oikeudet. Siten useat historialliset ammattilaisseurat perustettiin uudelleen uuteen liigaan. Aluksi sarjalla ei ollut sopimusta lajin maailmanliiton kanssa, mikä vaikeutti muun muassa pelaajasiirtoja. Maailmanliitto ja ELF pääsivät yhteisymmärykseen vuonna 2022.

Lajin toinen eurooppalainen ammattilaissarja, Saksan kansallinen GFL, on nähnyt ELF-liigan uhkana sarjojen kilpaillessa samoista pelaajista, sponsoreista ja katsojista.

Sarjan ensimmäinen kausi pelattiin vuonna 2021. Sarjaan osallistui kahdeksan joukkuetta ja ensimmäisen mestaruuden voitti itävaltalainen Raiders Tirol. Toiseksi kaudeksi joukkueita oli jo 12 ja ne jaettiin kolmeen konferenssiin. Mestaruuden vuonna 2022 voitti Vienna Vikings. Kaudella 2023 joukkueita oli 17. Mestaruuden voitti saksalainen Rhein Fire. Kaudeksi 2025 kolme konferenssia muutettiin neljäksi neljän joukkueen divisioonaksi.

Kauden 2025 jälkeen yksitoista joukkuetta ilmoitti aikovansa vetäytyä ELF-liigasta ja perustavansa uuden liigan. Taustalla oli muun muassa tyytymättömyys joukkeiden vaikutusmahdollisuuksiin liigan päätöksenteossa. Marraskuussa 2025 tiedotettiin, että sarja ei hajoa ja sen hallintoa uusitaan. Rhein Fire, Berlin Thunder, Panthers Wroclaw ja Vienna Vikings kuitenkin luopuivat sarjapaikoistaan ja liittyivät vuonna 2026 aloittavaan AFLE-liigaan.

Joukkueet 2025
Sarjassa pelaa 16 joukkuetta, jotka on jaettu neljään divisioonaan.

 Divisioona Joukkue Kaupunki Stadion Perustettu Liittynyt Päävalmentaja  Itä Fehérvár Enthroners Székesfehérvár, Unkari First Field 2007 2023 Mark Ridgley Panthers Wroclaw Wroclaw, Puola Stadion Olimpijski 2013 2021 Craig Kuligowski Prague Lions Praha, Tšekki Stadion FK Viktoria Zizkov 1991 2023 Dave Warner Vienna Vikings Wien, Itävalta Hohe-Warte-Stadion 1983 2022 Chris Calaycay Pohjoinen Berlin Thunder Berliini, Saksa Preussenstadion 2021 Jag Bal Hamburg Sea Devils Hampuri, Saksa Stadion Hohe Luft 2021 Shuan Fatah Nordic Storm Kööpenhamina, Tanska Gladsaxe Stadion 2024 2025  John Shoop Rhein Fire Düsseldorf, Saksa Schauinsland-Reisen-Arena 2021 2022  Jim Tomsula Etelä Helvetic Mercenaries Wil, Sveitsi Lidl Arena 2024  Marcus Herford Madrid Bravos  Madrid, Espanja Estadio Vallehermoso 2023 2024  Andrew Weidinger Munich Ravens München, Saksa Sportpark Unterhaching 2022 2023  Kendral Ellison Raiders Tirol  Innsbruck, Itävalta Tivoli Stadion 1992 2022 Jim Herrmann Länsi Cologne Centurions Köln, Saksa Südstadion 2021 Javan Lenhardt Frankfurt Galaxy  Frankfurt, Saksa PSD-Bank Arena 2021 Bart Andrus Paris Musketeers  Pariisi, Ranska Stade Robert Bobin 2022 2023 Jack Del Rio Stuttgart Surge  Stuttgart, Saksa GAZi-Stadion auf der Waldau 2021 Jordan Neuman

Mestarit
2025: Stuttgart Surge
2024: Rhein Fire
2023: Rhein Fire
2022: Vienna Vikings
2021: Frankfurt Galaxy

Lähteet

Aiheesta muualla

Liigan kotisivut  
ELF GamePass Liigan oma suoratoistopalvelu 

Luokka:Amerikkalaisen jalkapallon sarjat